**Generell informasjon om barnehagen**

**Barnehagens ulike utvalg:**

Styret: består av seks foreldrerepresentanter, daglig leder og to ansatterepresentanter.

Foreldrerådet: består av alle foreldrene i barnehagen. Rådet har møte i april etter årsmøtet.

Arbeidsutvalg: velges av foreldrerådet. AU består vanligvis av 4 foreldre og gjerne en representant fra personalet. Hovedoppgaven til AU er koordinering av dugnad hvert halvår.

Samarbeidsutvalg: består av fire foreldrerepresentanter og fire ansatte. SU er et rådgivende, kontaktskapende og samordnende organ.

Årsmøte: alle medlemmer invitert. Årsmøtet er vårt viktigste organ. Vi anbefaler at alle medlemmer deltar på denne om våren (ca april).

Representanter fra SU og styret er fritatt fra dugnad.

ÅPNINGSTID

Barnehagen åpner kl. 07.00, og stenger kl.16.30.

BEREDSKAPSUKER

Vi har brannøvelser 2 – 3 ganger i året. Personalet har faste rutiner på hva de skal gjøre, og vi går sammen til oppmøteplass nede ved skuta i barnehagen. Vi har en varslet øvelse der vi forbereder barna, og en øvelse barna ikke er varslet på forhånd. Vi forbereder barna på hva vi gjør når brannalarmen går. Barna skal få hilse på dukken Henry. Han har et pedagogisk opplegg med seg, og han kommer ut for uhell – til sammen ti stykker. Alt er fokusert på hverdagslige hendelser som det å falle og slå seg, skjære seg på kjøkkenkniven, skrubbsår og sette noe i halsen. Målsettingen er å skape bevissthet om førstehjelp og hjelpevilje hos barn i førskolealder. Barna lærer om å snakke med og trøste den som har skadet seg, kunne hente en voksen og/eller ringe etter hjelp samt enkel førstehjelp, for eksempel å sette på et plaster.

ÅRSPLAN

Ligger som pdf på nettet. Ønsker du den i papirformat – ta kontakt med kontoret. Visjonen som vi arbeider etter er: ”Delt glede er dobbel glede”. Vi har også tre viktige verdier for oss:: Kjærlighet (gjennom trygghet), nysgjerrighet og raushet.

TUR

Av sikkerhetsmessige årsaker går vi aldri alene på tur sammen med barna. Alle barna går ca en gang i uken på tur. Alt avhengig av tilvenning/utvikling og årstid.

HMS

Barnehagen arbeider aktivt med HMS. Det er viktig i alle ledd at helse, miljø og sikkerhet blir ivaretatt. Vi har et system som heter PBL mentor der vi registrerer alt av avvik, leser rutiner og har beredskapskort mm. Vi har sjekklister som vi gjennomfører i løpet av dagen som feks telle barna, sjekkliste tur eller sovevakt.

FORELDREMØTER

Vi har som hovedregel et foreldremøte om høsten og et foreldremøte om våren. Høstens foreldremøte er ofte et informasjonsmøte om aktuelle ting og året- i tillegg til en avdelingsdel. Vårens foreldremøte kan være temamøte eller aktuelle saker som vi vil ta opp.

Vi har også et foreldremøte for nye foreldre tidlig i juni.

FORELDRESAMTALER

Avholdes to ganger pr. år, eller etter behov. Samtalen om høsten er en samtale der vi ønsker å bli bedre kjent med de nye barna og foreldrene, hvordan tilvenningen har gått og hvordan barnet har det i barnehagen. Samtalen om våren er bygget på observasjoner vi har gjort av barnet i løpet av året. Etter samtykke med foreldre bruker vi observasjonsskjema TRAS og Alle med etter samtykke med foreldrene.

TILLATELSER   
Ved oppstart, når barnet begynner i barnehagen, innhenter vi generelle tillatelser og samtykke. Alle foreldre bes fylle ut tillatelsesskjema i vårt kommunikasjonsverktøy kidplan. Her ligger feks tillatesle om bilder/video, bruk av observasjonsskjema og transport.

VAKTMESTERORDNINGEN   
Denne ordningen rullerer på huset. En avdeling forvalter denne tjenesten til arbeid inne på avdelingen. Det kna være å vaske/skrubbe stoler og bord, montere møbler og lignende. Det blir lagt ut på kidplan på avdelingen hva som trengs av hjelp, og dere melder dere på når dere har anledning.

TILSTELNINGER   
Ved tilstelninger som høstfest og sommerfest etc. ønsker vi at dere foreldre er behjelpelige med å rydde leker og matrester osv. Pass gjerne på at barnet ditt er i lek og har det bra, og at det ikke blir for mye springing og herjing på fellesarealene. Det kan fort bli for mye for de yngste barna. Det er lov å gå ut dersom man vil det.

PARKERING   
Det er ikke lov til å parkere foran porten. Heller ikke «hvis du skal bare». Vi oppfordrer alle til å rygge inn ved parkering. Kjør forsiktig!

VIKAR   
Vi har best erfaring med å knytte til oss våre egne vikarer. Dersom det er vanskelig å finne vikarer vi er fornøyd med så hender det at vi tar kontak med bemanningsbyrå som PVS.

PLANLEGGINGSDAGER   
Det er fem planleggingsdager i året. Se nettsiden for mer informasjon.

KLÆR   
Det er nødvendig med reserveklær i barnehagen. Vi kan fort bli våte både en og to ganger til dagen. Følg årstidene, ullgenseren trenger vi ikke om sommeren. Barna bør ha tøfler eller sandaler inne i barnehagen. Vi elsker merket tøy!!! Vi henger også opp lapp på plassen til barnet om noe mangler. Det er ikke all verden med plass, så ta med hjem sesongklærne som ikke trengs i barnehagen.

TELEFONNUMMER   
Gi personalet beskjed dersom dere endrer telefonnummer.

MØTER   
Alle avdelingene har avdelingsmøter i løpet av onsdagen. De store avdelingene passer hverandre og de små passer hverandre. Dersom det ikke er anledning å avvikle møtene om onsdagen så tas de neste dag, torsdag. Annen hver torsdag er det ledermøte for pedagogisk leder 12-13.

FROKOST   
Vi spiser frokost kl. 08.00 – 08.30. Dersom dere leverer barnet deres i dette tidsrommet, ber vi dere om å følge barnet helt inn på avdelingen. Vi ønsker med dette å skape en rolig og forutsigbar stemning rundt frokostbordet.

MAT   
Vi tilbyr alle måltidene i barnehagen både frokost, lunsj og frukt. Vi har et varmt måltid i uken, salatbar annen hver uke, og av og til baker vi til/sammen med barna.

SKOFRI BARNEHAGE   
Vi har blå tøfler ute i gangen som dere skal ta på før dere går inn. Alternativet er å ta av skoene. Hvert barn har plass til to par sko hver.

LEVERING/HENTING   
Vi setter pris på at dere leverer barna inn til oss om morgenen, og gir oss beskjed til oss når dere henter på ettermiddagen slik at vi til enhver tid vet hvor mange som er på avdelingen i tilfelle noe skulle skje. Det er også viktig å gi beskjed til personalet dersom det er andre som skal hente barnet.

PORTEN  
Husk at porten alltid er lukket og med kjettingen på! Vi ønsker også at dere ikke lærer barna og åpne lukke porten selv, og vi ber om at alle bruker porten til å gå inn/ut og ikke hopper over gjerdet.

HJEMMESIDE OG KIDPLAN   
Gå til: www.bamsebu.barnehage.no. Vi bruker også appen PBL Mentor Kidplan. Her blir det blant annet lagt ut viktig informasjon, månedsplan og månedsbrev, bilder og dagsrapporter. Vi håper alle laster ned denne da det er vår hovedkommunikasjon ut til foreldre. Dersom dere ikke har denne appen gir dere beskjed til kontoret.